কোচবিহার, ২৭ ডিসেম্বর: কোচবিহারের ৮ নম্বর ওয়ার্ডের দূষিত জল নিয়ে ক্ষোভ দেখালেন বাসিন্দারা। স্থানীয় কাউন্সিলরকে ঘেরাও করে বিক্ষোভও দেখালেন তাঁরা। অভিযোগ, এখানে পানীয় জলের সমস্যা দীর্ঘদিনের। কোথাও পরিষ্কার জল পড়ছে না। দূষিত জল আসছে। যা খেয়ে বাড়ির বড় থেক ছোট প্রত্যেকই অসুস্থ হয়ে পড়ছে। একাধিকবার বিষয়টি স্থানীয় কাউন্সিলর, মন্ত্রীকে জানানো হলেও কাজ হয়নি। এরপরই ওয়ার্ডের বাসিন্দারা ওয়ার্ড কাউন্সিলর অর্চনা ওঝার বাড়িতেগিয়ে বিক্ষোভ দেখান। পরে দ্রুত সমস্যার সমাধানের আশ্বাস দিলে অবরোধমুক্ত হন তিনি। (এনএ)